
Narva Linna Arenduse ja Ökonoomika Ameti kulude üleandmine

Kultuuriosakonna bilanssi
1. Asjaolud ja menetluse käik
Narva Linnavolikogu 20.12.2012 määruse nr 29 „Narva linna 2013. aasta eelarve kinnitamine” ning Narva Linnavolikogu 21.03.2013 määruse nr 8 „Narva linna 2013. aasta eelarve muutmine”  alusel teostas Narva Linna Arenduse ja Ökonoomika Amet (edaspidi Arenduse- ja Ökonoomika Amet) 2013. aastal Narva Linnavalitsuse Kultuuriosakonna (edaspidi Kultuuriosakond) bilansis olevate ning hallatavate asutuste hoonete remonti üldsummas 480,00 eurot.
Vastavalt Narva Linnavalitsuse 25.04.2005 määruse nr 373 “Investeeringute kajastamise kord” punktile 9 on Arenduse ja Ökonoomika Amet kohustatud üle andma kantud kulud summas 480,00 eurot Kultuuriosakonnale vastavalt alljärgnevale loetelule:

	Jrk.nr.
	Asutuse nimetus
	Kogusumma

	 
	Kultuuriosakonna asutused, s.h:                             
	480,00

	1.
	26. Juuli tn 4 hoone
	480,00


2. Õiguslikud alused
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on. 

Seega ei ole tegemist kohaliku elu küsimuse lahendamisega kohaliku omavalitsuse korralduse seaduse § 30 lõike 1 punktide 2 ja 3 tähenduses, vaid raamatupidamisliku tehinguga, mis oma olemuselt on internse iseloomuga haldusorganisatsiooni sisene enesekorralduslik küsimus.
3. Otsus

Narva Linna Arenduse ja Ökonoomika Ametil anda üle ja Narva Linnavalitsuse Kultuuriosakonnal võtta vastu oma bilanssi hiljemalt 05.12.2013.a. kulud üldsummas 480 (nelisada kaheksakümmend) eurot 00 eurosenti koos lepingute, arvete ja tööde vastuvõtuaktide koopiatega vastavalt alljärgnevale loetelule:
	Jrk.nr.
	Asutuse nimetus
	Kogusumma

	 
	Kultuuriosakonna asutused, s.h:                             
	480,00

	1.
	26. Juuli tn 4 hoone
	480,00


4. Rakendussätted

4.1. Narva Linnakantseleil teha korraldus teatavaks Narva Linna Arenduse ja Ökonoomika Ametile ning Narva Linnavalitsuse Kultuuriosakonnale.

4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.  
Natalja Šibalova

